Държавен вестник, бр. 43, 2016 г., стр. 25

БРОЙ  43	
Д Ъ Р Ж А В Е Н  В Е С Т Н И К 	
СТР.  25  
Раздел IV
Профилактика на сифилис
Чл. 29. Всички лица, които са били в контакт 
с болен от сифилис, подлежат на изследване, 
преглед и профилактично лечение.
Чл. 30. Бременни жени, боледували в ми-
налото от сифилис, подлежат на изследване 
и профилактичен курс на лечение.
Чл. 31. На новородени с положителни 
серологични тестове се провежда профилак-
тично лечение с антибиотик в продължение на 
10 дни и допълнително изследване за сифилис 
след 3 месеца.
Раздел V
Проследяване на пациенти със сифилис
Чл. 32. (1) Проследяването на пациенти 
със сифилис се извършва само от лекар със 
специалност по кожни и венерически болести.
(2) Проследяването на пациентите със 
сифилис се извършва, както следва:
1. при вроден сифилис – два пъти годишно 
в течение на пет години; 
2. при ранен сифилис – два пъти годишно 
в рамките на една година; 
3. при късен сифилис – два пъти годишно 
в рамките на пет години;
4. при други и неуточнени форми на си-
филис – два пъти годишно в рамките на пет 
години.
Раздел VI
Диагностика на гонорея
Чл. 33. Наредбата се прилага за формите на 
гонореята, определени по МКБ, както следва:
1. гонококова инфекция на долните отдели 
на пикочо-половия тракт без абсцедиране на 
периуретрални или придатъчни жлези;
2. гонококова инфекция на долните отдели 
на пикочо-половия тракт с абсцедиране на 
периуретрални и придатъчни жлези;
3. гонококов пелвеоперитонит и други го-
нококови инфекции на пикочо-половия тракт;
4. гонококова инфекция на окото;
5. гонококова инфекция на костно-мускул-
ната система;
6. гонококов фарингит;
7. гонококова инфекция на ануса и ректума;
8. други гонококови инфекции;
9. гонококова инфекция, неуточнена.
Чл. 34. Изследване за гонорея се извършва 
в случаите по чл. 5. 
Чл. 35. Скринингово изследване за гонорея 
се предлага на лицата по чл. 7, ал. 1, т. 1, 2 и 3.
Чл. 36. Диагностично изследване за гонорея 
се извършва: 
1. при наличие на клинични симптоми, 
насочващи към гонококова инфекция.
2. на лица, изследващи се за други СПИ;
3. на контактни на болен с гонорея;
4. на пациенти с диагностицирана трихо-
мониаза, преди и след лечението.
Чл. 37. Всяко лице може по собствено же-
лание да се консултира и изследва за гонорея.
Чл. 38. (1) Изследване за гонорея се из-
вършва след изразено информирано съгласие 
от лицето по реда на чл. 87, 88 и сл. ЗЗ.
(2) При извършване на диагностично из-
следване за гонорея лицето се уведомява из-
рично, че изследването е включено в неговия 
лечебно-диагностичен план. 
(3) За извършване на изследване за гонорея 
на непълнолетно лице, навършило 16 години, 
съгласието на неговия родител или попечител 
не е необходимо.
Чл. 39. (1) Лицето може по всяко време да 
откаже изследване за гонорея.
(2) Отказът по ал. 1 се удостоверява в ме-
дицинската документация с подпис на лицето. 
Чл. 40. За изследване за гонорея се взема:
1. уретрален секрет при наличие на симп­
томатика за микросокопско изследване; 
2. цервикален, конюнктивален, фаринге-
ален, ректален или конюктивален секрет за 
културелно изследване;
3. урина или уретрален секрет при мъжете, 
ендоцервикален, вулво-вагинален секрет на 
тампон при жените – за молекулярно-биоло-
гично изследване.
Чл. 41. Методите за лабораторна диагно-
стика на гонорея са:
1. микроскопски – доказване на интра-
целуларни Грам-отрицателни диплококи от 
уретрален секрет в комбинация с някой от 
другите методи за лабораторна диагностика; 
2. културелен – препоръчителен метод за 
диагностика, който позволява последваща 
потвърдителна идентификация и тестване на 
антибиотичната резистентност; 
3. молекулярно-биологичен – аплификация 
и доказване на специфични нуклеинови кисе-
лини на N. Gonorrhoeae директно в клиничен 
материал.
Чл. 42. Микроскопска идентификация на 
N. Gonorrhoeae се извършва чрез изолиране 
на оксидазоположителни Грам-отрицателни 
диплококи.
Чл. 43. За изолирането на N. Gonorrhoeae 
се използват селективни културелни среди, 
сертифицирани и валидирани за тази цел и 
неселективни среди. 
Чл. 44. За видова идентификация на N. 
Gonorrhoeae се използват следните тестове:
1. утилизация на захари;
2. молекулярно-биологични методи.
Чл. 45. Изследването на клиничните мате-
риали се извършва от медицински специалист 
в структурите по чл. 3. 
Чл. 46. Материалът за изследване за гонорея 
се изпраща и съпровожда от два идентични 
талона за лабораторно изследване съгласно 
приложение № 1.